**ANDREJ PREDIN**

*rojen 12. 10. 1976 v Mariboru*

*pisatelj, novinar*

*Trnovska 2, 1000 Ljubljana,*
*e-naslov:* *andrej.predin@delo.si*

031 801 665

Osnovno šolo in gimnazijo je obiskoval v Mariboru, nato pa se preselil v Ljubljano, kjer je študiral biologijo. Že vse življenje ga spremljajo tri velike ljubezni - glasba, knjiga in šport (nekoč plezanje, kajak in maratoni, danes pa boks). Za časa študija je leto dni preživel na Kitajskem, potoval od Tibeta do Hong Konga in raziskoval naravo. Prvi roman *Na zeleno vejo* je nastal po vrnitvi v Slovenijo, tik po zaključku pustolovščine, na katero se je podal kot učitelj biologije na osnovni šoli. Ob njegovem izidu ni slutil, da bo zaradi - po oceni nekaterih - domnevne neustreznosti na uvrstitev seznama knjig za Cankarjevo priznanje roman dvignil toliko prahu. S tretjim romanom *Prihodnost d.o.o* zaključuje svojo mariborsko trilogijo, trenutno pa se posveča pisanju zgodb o deklici Mici, ki nastajajo v sodelovanju s priznanim ilustratorjem Marijanom Mančkom in so bile prevedene v angleščino in turščino.

**Nagrade**

Nominacija za nagrado večernica za delo *Na zeleno vejo* (2007),
nominacija za nagrado desetnica za deli *Gnusna kalnica*(2014) in *Mica pri babici. Čarobni cilinder* (2015).

**Izbor literature**

*Na zeleno vejo* (2007, 2011), *Učiteljice* (2010), *Gnusna kalnica* (2013), *Mica pri babici: Čarobni cilinder* (2013), *Mica pri babici: Pirati iz dežele Merikaka* (2014), *Prihodnost d.o.o.* (2014); *Čebula Grdula* (2015), *Mica pri babici: Podivjane princeske* (2016).

**Program za otroke in mladino**

**Za najmlajše**
Pogovor v skladu s serijo *Mica pri babici*, ki se posveča razlikam med sodobnim in tradicionalnim slogom življenja, vlogam babic, pastem prevelikih želja, sli po denarju in pomenu prijateljstva. S pomočjo knjige *Gnusna kalnica* pa se dotaknemo vprašanja ekologije, skritega sveta živali in razumevanja cikličnosti narave.

**Za starejše**
Pogovor o tabujih v literaturi in najstništvu. Dotaknemo se pravih vzrokov za zavračanje romana *Na zeleno vejo* in odkrito spregovorimo o vsakodnevnih izzivih adolescentov.